钦定古今图书集成/明伦汇编/家范典/第064卷 > 《谒告迎奉亲闱闻有醴泉之除不胜庆忭作诗寄叔易季言二弟》李纲
## 钦定古今图书集成/明伦汇编/家范典/第064卷 > 《谒告迎奉亲闱闻有醴泉之除不胜庆忭作诗寄叔易季言二弟》李纲

“薄宦便甘旨，两载官南徐。江山富佳致，足以为亲娱。
昆弟尽在傍，承颜欢有馀。宁知驿书召，结束趋征途。
旅食寓京华，梦想怀庭除。宸恩赐清燕，天语闻都俞。
兰省幸备员，匪才惭冒居。思亲动归兴，谒告之东吴。
晓出通津门，轻舠泛汴渠。莺花已烂漫，榆柳正扶疏。
去去指苕霅，行行远神都。中途闻吉语，动色观除书。”
“天子隆孝治，朝廷优老儒。犬马志欲养，获此伸区区。”